Laura Ingalls Wilder

Laura Ingalls Wilder 
Laura Ingalls Wilder (1867-1957) tamachtiani wan tawawasuani Estadounidoschanej katka. 

 Itunal ichtaka 
Laura Ingalls nesik tik ne techan Pepin, Wisconsin, tik ne shiwit 1867. Itejtekuwan Charles Phillip Ingalls y Caroline Lake Quiner katka. Yejemet tekitket ka kojtan wan kipiaket makwil iujukichpíltzin. Laura iwan imiekawan chichiukchichin katka, wan sujsul mijkwanket (ka tajtakutun ipal EEUU Wisconsin, Kansas, Minnesota, Iowa wan Dakota del Sur). 

Ne shiwit 1885, munamiktij iwan Almanzo James Wilder. Laura kipij se isiwakunew: Rose Wilder Lane (1886-1968). Rose tawawasuani nusan katka. Tik ne shiwit 1894, Laura wan Almanzo wan Rose mijkwanket ka techan Mansfield tik ne takutun ipal EEUU Misuri. 

 Itekiw 
Pejtuk itekiw ken tamachtiani tik ne shiwit 1882 tik ne sujsul tejtechan inawak kojkojtan. 

Ne shijshiwit 1920, kimawawasua miak ajamachti ipanpa imiekawan wan keman chikitik katka. Ne achtu amachti, «Ne kal tik ne kwawital» (La casa del bosque/Little House in the Big Woods), sujsul wey katka. Tik ne shijshiwit 1932 wan 1943, itawawasua chiknawi ajamachti. 

Mikik tik ne shiwit 1957. Ne ajamachti muchiwki ken sujsul wey ulinkwikwil wan series. 

 Ipanpa Uni 

 https://es.wikipedia.org/wiki/Laura_Ingalls_Wilder
 https://en.wikipedia.org/wiki/Laura_Ingalls_Wilder
 https://lauraingallswilderhome.com/lauras-life-on-rocky-ridge-farm/